CELEX: 62014CN0021
Language: da
Date: 2014-01-16 00:00:00
Title: Sag C-21/14 P: Appel iværksat den 16. januar 2014 af Europa-Kommissionen til prøvelse af dom afsagt af Retten (Anden Udvidede Afdeling) den 5. november 2013 i sag T-512/09, Rusal Armenal ZAO mod Rådet for Den Europæiske Union

1.3.2014   
            
            
               DA
            
            
               Den Europæiske Unions Tidende
            
            
               C 61/7
            
         Appel iværksat den 16. januar 2014 af Europa-Kommissionen til prøvelse af dom afsagt af Retten (Anden Udvidede Afdeling) den 5. november 2013 i sag T-512/09, Rusal Armenal ZAO mod Rådet for Den Europæiske Union
   (Sag C-21/14 P)
   2014/C 61/11
   Processprog: Engelsk
   
      Parter
   
   
      Appellant: Europa-Kommissionen (ved J. Brakeland, M. França og T. Maxian Rusche, som befuldmægtigede)
   
      De øvrige parter i appelsagen: Rusal Armenal ZAO og Rådet for Den Europæiske Union
   
      Appellanten har nedlagt følgende påstande
   
   
               —
            
            
               Dom afsagt af Retten (Anden Udvidede Afdeling) den 5. november 2013 i sag T-512/09, Rusal Armenal ZAO mod Rådet, som blev meddelt Kommissionen den 6. november 2013, ophæves.
            
         
               —
            
            
               Det første anbringende i stævningen i første instans forkastes som værende uden retligt grundlag.
            
         
               —
            
            
               Sagen hjemvises til Retten til fornyet behandling af de øvrige anbringender.
            
         
               —
            
            
               Afgørelsen om sagens omkostninger i første instans og under appelsagen udsættes.
            
         
      Søgsmålsgrunde og væsentligste argumenter
   
   Kommissionen har gjort gældende, at den appellerede dom bør ophæves af følgende grunde:
   
                
            
            
               For det første har Retten dømt ud over det af parterne påståede (ultra petita).
            
         
                
            
            
               For det andet har Retten fejlfortolket artikel 2, stk. 7, i Rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab (1), i den version, der var gældende ved vedtagelsen af den anfægtede forordning, og fællesskabslovgivers hensigt, som omhandlet i Nakajima-retspraksisen (2), ved vedtagelsen af denne bestemmelse.
            
         
                
            
            
               For det tredje har Retten tilsidesat det generelle fællesskabsretlige princip om institutionel balance.
            
         
      (1)  EFT L 56, s. 1.
   
      (2)  Dom af 7.5.1991, sag C-69/89, Nakajima mod Rådet, Sml. I, s. 2069, præmis 28-32, på ny slået fast i dom af 23.11.1999, sag C-149/96, Portugal mod Rådet, Sml. I, s. 8395, præmis 49, jf. tillige dom af 9.1.2003, sag C-76/00 P, Petrotub og Republica mod Rådet, Sml. I, s. 79, præmis 53-56.